Zeltači

Zeltači (Chrysops) ir dunduru dzimtas (Tabanidae) ģints. Šīs grupas sugas var būt liellopu, zirgu un cilvēku kaitēkļi. No visām dunduru ģintīm zeltači ir visagresīvākie pret cilvēkiem.Divspārņi: Dunduri Zeltači sastopami visā pasaulē, izņemot Grenlandi un Islandi.Chrysops, Diachlorus, and Tabanus spp. (Insecta: Diptera: Tabanidae)

 Apraksts 
Zeltači ir vidēji lieli (6—12 mm) dunduri,Medical Entomology for Students tiem raksturīgas zeltaini vai zaļi mirdzošas acis,Milne, Lorus and Margery (1980). The Audubon Society Field Guide to North American Insects and Spiders. New York: Alfred A. Knopf. p. 651. . to spārni ir raibi, ar tumšiem plankumiem, bet vēderiņš dzelteni plankumains. Mātītēm ir nažiem līdzīgi mutes orgāni, ar kuriem tās pārgriež ādu, lai piekļūtu asinīm.

 Ekoloģija 
Zeltači ir hidrobionti, kas sastopami mitrās vidēs: mitrās pļavās un mežos, un purvos. Mātītes sūc asinis, bet tēviņi barojas ar nektāru un ziedputekšņiem. Zeltači visaktīvāk uzbrūk siltā un mitrā laikā, turklāt tie spēj pēc nosēšanās ļoti ātri uzsākt asiņu sūkšanu. Kodiens ir samērā sāpīgs, un iekošanas brīdī zeltači rētā ielaiž siekalas, kas var izraisīt alerģisku reakciju. Tā kā zeltači asinis sūc vairākas reizes, tie spēj pārnēsāt dažādas infekcijas slimības, piemēram, tularēmiju. Mātīte dēj spoži melnas olas, kas piestiprinātas nelielās kaudzītēs pie augiem ūdens tuvumā.

Kāpuri dzīvo piekrastes seklajos ūdeņos, dūņās, barojas ar organiskajām vielām, citu kukaiņu kāpuriem, kūniņām, kā arī nelieliem kukaiņiem.Stubbs, A. and Drake, M. (2001). British Soldierflies and Their Allies: A Field Guide to the Larger British Brachycera. British Entomological & Natural History Society. p. 512 pp. .

 Sistemātika 
Latvijā sastopamas 6 sugas:
 Chrysops caecutiens Linnaeus, 1758
 Chrysops divaricatus Loew, 1858
 Chrysops relictus Meiggen, 1820
 Chrysops rufipes Meigen, 1820
 Chrysops sepulcralis Fabricius, 1794
 Chrysops viduatus Fabricius, 1794

 Atsauces 

 Ārējās saites 

Bugguide: Genus Chrysops
Dziedava: Zeltači

Kategorija:Dunduru dzimta